V Ý Z V A

zákazka s nízkou hodnotou zadávaná podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov na dodanie tovarov s názvom

„Nákup mäsa, mäsových a mliečnych výrobkov“

1. Identifikácia verejného obstarávateľa
Názov organizácie:  			Zariadenie pre seniorov
Adresa organizácie: 			Sídl.1. mája č. 73, 093 01  Vranov nad Topľou
IČO:					00696366
DIČ:					2020629765
Krajina: 				Slovenská republika 
Internetová adresa organizácie: 	www.zpsvranov.sk
Kontaktná osoba: 			Mgr. Ján Kuba – riaditeľ ZpS
mobil:  					+421 917 379271
e-mail:					riaditel@zpsvranov.sk
Stránkové hodiny verejného obstarávateľa v pracovných dňoch v čase od 08:00 hod. do 14:00 hod. Verejný obstarávateľ podľa § 7, ods. 1, písmeno d) zákona č. 343/2015 Z. z.

2. Typ zmluvy:
· Rámcová kúpna zmluva uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov
· Miesto dodania predmetu zákazky: Prešovský kraj, Okres Vranov nad Topľou,                         k.ú. Vranov nad Topľou, Zariadenie pre seniorov, Vranov nad Topľou.

3. Podrobný opis predmetu zákazky a jeho rozsah:
· Zatriedenie zákazky podľa CPV: 
· 15100000-9	živočíšne výrobky, mäso a mäsové výrobky
· 15896000-5    hlboko mrazené výrobky
· 15500000-3     Mliečne výrobky
· 60000000-8	dopravné služby (bez prepravy odpadu)

· Názov zákazky: Nákup mäsa ,mäsových a mliečnych výrobkov

Opis predmetu zákazky:
Predmetom zákazky je pravidelné zabezpečenie dodávok mäsa, mäsových a mliečnych  výrobkov, mrazených a iných potravín pre jedáleň Zariadenia pre seniorov, podľa Prílohy č. 1, na základe čiastkových objednávok podľa aktuálnej potreby prevádzky jedálne zariadenia pre seniorov počas trvania záväzku (12 mesiacov) s ručením predávajúceho, že všetky dodávané tovary zodpovedajú požadovaným platným normám a je označený v zmysle všeobecne záväzných právnych predpisov a osobitných predpisov, týkajúcich sa podmienok výroby, dovozu, predaja a označovania výrobkov pri potravinách, v zmysle zákona o potravinách, Potravinového kódexu SR a zákona o ochrane spotrebiteľa. Tovar musí byť čerstvý/mrazený, I. akostnej triedy, dodávaný v požadovaných baleniach a množstve.
Súčasťou predmetu zákazky sú aj súvisiace služby spojené s dopravou a manipuláciou tovaru na mieste dodania vrátane dovozu a odvozu reklamovaného tovaru. Preprava predmetu zákazky musí byť zabezpečovaná vozidlom, ktoré je spôsobilé na prepravu predmetu zákazky.
Množstvá jednotlivých druhov tovaru budú spresňované pravidelnými objednávkami. Druhová skladba - špecifikácia jednotlivých položiek tovaru je uvedená v prílohe č. 1 tejto výzvy. 
Doručenie tovaru bude až do skladových priestorov jedálne/kuchyne vždy ráno do 6.30-8,00 hodiny. Objednávky hlási vedúca jedálne každý deň vopred telefonicky do 15,00 hod.
Pri určení predpokladaného množstva tovaru vychádzal verejný obstarávateľ z predchádzajúceho obdobia. Verejný obstarávateľ nie je viazaný predpokladaným množstvom tovaru. Skutočne odobraté množstvo tovaru sa môže líšiť od predpokladaného množstva podľa nevyhnutnej potreby verejného obstarávateľa počas celej doby trvania záväzku.
Obaly musia byť v súlade s Potravinovým kódexom SR a zákonom č.152/1995 Z.z. o potravinách v znení neskorších predpisov.
Objednávateľ je oprávnený reklamovať vady akosti tovaru u dodávateľa najneskôr do 3 pracovných dní po dodaní tovaru. Vadný tovar dodávateľ vymení v dodatočnej lehote dohodnutej s objednávateľom. Reklamačné konanie musí byť ukončené do 30 dní od uplatnenia nárokov z vád tovaru. Náklady na dopravu súvisiacu s reklamovaním tovarom znáša dodávateľ v plnom rozsahu.

Minimálne požiadavky verejného obstarávateľa:
1. Verejný obstarávateľ bude od víťazného uchádzača nakupovať čerstvé mäsá a výrobky (môžu byť aj balené aj nebalené), nie rozmrazené, a taktiež bude nakupovať mrazené mäsá a potraviny. Dodané mliečne výrobky musia byť čerstvé v schladenom stave/nezmrazené/ v prvotriednej kvalite. Syry, jogurty a kyslomliečne výrobky bez rastlinných tukov, farbív, konzervačných látok a iných prísad. Ochutené mlieko a fermentované mliečne výrobky musia mať min. 90% mliečnej zložky a max. 7% cukru alebo medu, bez zahusťovadiel, syntetických farbív, aróm a konzervačných látok.
V prípade ak víťazný uchádzač na základe čiastkovej objednávky dodá rozmrazené mäso a výrobky, bude sa táto skutočnosť považovať za hrubé porušenie.
2. Keďže ide o komoditu, ktorá je určená na predaj bez balenia „ nebalené mäso“  víťazný uchádzač pri každom dodaní mäsa na dodacom liste uvedie minimálne tieto údaje:
a) názov potraviny,
a) údaj podľa osobitného predpisu , ktorý sa uvádza za slovom „Obsahuje:“
b) netto množstvo podľa osobitného predpisu,
c) dátum minimálnej trvanlivosti alebo dátumom spotreby počas ktorej si mäso     
     udržiava svoje úžitkové vlastnosti.
3. Verejný obstarávateľ vyžaduje dodávku mäsa v lehote, v ktorej z doby spotreby vyznačenej na dodacom liste (na obale mäsa a výrokov) mäsu,  výrobkom a potravinám neuplynula viac ako 1/3. V prípade ak uchádzač poruší svoje povinnosti pri v označovaní mäsa a výrobkov alebo mäsu a výrobkom uplynie viac ako  1/3 z doby spotreby, verejný obstarávateľ takúto dodávku mäsa a výrobkov, nepreberie a bude túto skutočnosť považovať za hrubé porušenie.  
4. Verejný obstarávateľ pri realizácii dodávok uchádzačom bude môcť vykonať kontrolu preberaného tovaru z dôvodu overenia či dodaný tovar má požadovanú kvalitu a spĺňa parametre čerstvosti napr. overením aký čas zostáva do dátumu spotreby resp. dátumu minimálnej trvanlivosti. Tovar bude preberať na základe senzorickej analýzy, t. j. na základe zmyslového posúdenia – farba, vôňa tovaru. 
V prípade ak uchádzač poruší zásadu čerstvosti a kvality dodaného tovaru, verejný obstarávateľ tento nepreberie a bude to považovať za hrubé porušenie.  
5. Verejný obstarávateľ bude od víťazného uchádzača nakupovať čerstvé mäso a výrobky, nie rozmrazené bez prívlastkov krehčené, šťavnaté, solené, mäsový prípravok a tiež nakupovať mrazené mäso. 
V prípade ak víťazný uchádzač na základe čiastkovej objednávky dodá rozmrazené mäso a výrobky, a mäso a výrobky budú obsahovať prívlastok krehčené, šťavnaté, solené, mäsový prípravok, bude sa táto skutočnosť považovať za hrubé porušenie.

Uchádzač predloží cenovú ponuku na celý sortiment predmetu zákazky. V prípade, že nebudú nacenené niektoré druhy požadovaných výrobkov, nebude takáto ponuka uchádzača akceptovaná. Uchádzač bude oceňovať jednotkovú cenu tovaru priamo v tabuľke Príloha č. l. Uvedené množstvo výrobkov je len orientačné, vyčíslené na základe spotreby za obdobie 12 mesiacov a predpokladanej spotreby na nasledujúce obdobie 12 mesiacov. Objednávateľ sa nezaručuje odobrať uvedené predpokladané množstvá.

Uchádzači spracujú cenu za dodanie tovaru v členení bez DPH, DPH, cena vrátane DPH, ak uchádzač nie je platcom DPH, upozorní na to v ponuke. Uchádzači spracujú cenu na základe druhovej sklady – špecifikácie tovaru, ktorý tvorí prílohu č. 1 tejto výzvy. 
Celková cena bude navrhnutá v EUR s DPH za celý predmet obstarávania a bude zohľadňovať náklady na dopravu na miesto dodania, vyloženie príp. naloženie tovaru.

Ostatné podmienky - viď. návrh Rámcovej dohody 

Verejný obstarávateľ v zmysle §42, ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov umožňuje použitie ekvivalentov. Ponúkaný ekvivalent musí mať rovnaké alebo lepšie technické a úžitkové parametre
Ak uchádzač vo svojej ponuke použije ekvivalenty, upozorní verejného obstarávateľa vo svojej ponuke, že použil ekvivalenty a predloží zoznam položiek, v ktorých použije ekvivalent s uvedením obchodných názvov a typov, ktoré použije ako ekvivalenty.

Predpokladaná hodnota zákazky: 50 200,00 € bez DPH
Cena je stanovená na základe dodacích listov a faktúr za predchádzajúce obdobie kalendárneho roka so zohľadnením navýšenia cien energií a potravín.

4. Možnosť rozdelenia cenovej ponuky:
Predmet zákazky nie je možné rozdeliť. Uchádzač musí predložiť ponuku na celý predmet zákazky.

5. Variantné riešenie:
Neumožňuje sa

6. Lehota na dodanie zákazky:
Čas plnenia dodávky predmetu zákazky bude v dobe od 01.08.2019 do 31.07.2020                       (12 mesiacov). Dodanie predmetu zákazky sa bude uskutočňovať na základe jednotlivých objednávok.

7. Uplynutie lehoty na predkladanie cenových ponúk:
a. dňa 03.07.2019 do 11.00 hod.
b. doručenie poštou na adrese uvedenej v bode 1. tejto výzvy (Zariadenie pre seniorov, Síd. 1. mája č. 73, 093 01  Vranov nad Topľou) a osobne na tej istej adrese (Zariadenie pre seniorov, Sídl. 1. mája č. 73, 093 01  Vranov nad Topľou, riaditeľňa zariadenia pre seniorov.
V prípade zaslania ponuky poštou alebo osobného doručenia uchádzač vloží ponuku do samostatného obalu. Obal musí byť uzatvorený.
Vonkajší obal ponuky musí obsahovať nasledovné údaje
– adresu verejného obstarávateľa uvedenú v bode 1.,
– adresu uchádzača, [Uvedie sa názov alebo obchodné meno a adresa sídla alebo miesta podnikania uchádzača.]
– označenie heslom: „Nákup mäsa, mäsových a mliečnych  výrobkov – NEOTVÁRAŤ“
c. ponuky sa predkladajú v slovenskom jazyku a €.
d. Otváranie ponúk: dňa 03.07.2019, o 13:00 hod., miestnosť: riaditeľňa Zariadenia pre seniorov, 093 01  Vranov nad Topľou. Otváranie ponúk je neverejné.
e. Verejný obstarávateľ požaduje, aby ponuka obsahovala nasledovné doklady a údaje: 
· Identifikačné údaje uchádzača: (obchodné meno a sídlo uchádzača, IČO, DIČ, IČ pre daň, telefón, fax, e-mail, webová stránka, bankové spojenie, č. účtu a pod.) s uvedením predmetu zákazky na ktorú sa ponuka predkladá – odporúčanie predloženia.
· Návrh uchádzača na plnenie kritéria na vyhodnotenie ponúk (stanovenie ceny podľa bodu 11 tejto výzvy)
· Doklady podľa bodu 8  Podmienky účasti tejto výzvy.
· Návrh zmluvy vrátane príloh: 
· č. 1 – ocenená druhová skladba – špecifikácia potravín – predkladá sa do ponuky
· č. 2 – Zoznam ekvivalentných položiek (ak sa uplatňuje – predkladá sa do ponuky)
· č. 3 - Zoznam subdodávateľov – predkladá sa do ponuky

8. Podmienky účasti:
Uchádzač musí spĺňať podmienky účasti podľa § 32 ods. 1 písm. e) a f) zákona a nesmie u neho existovať dôvod na vylúčenie podľa § 40 ods. 6 písm. f) zákona. Ustanovenie § 11 tým nie je dotknuté.

Uchádzač preukazuje dané podmienky týmito dokladmi:
1. Oprávnenie dodávať tovar. Uchádzač predloží fotokópiu aktuálneho dokladu o oprávnení dodávať požadovaný tovar.
2. Uchádzač je povinný predložiť čestné vyhlásenie, že podľa § 32 ods. 1 písm. f) zákona o verejnom obstarávaní, nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
3. Uchádzač je povinný predložiť čestné vyhlásenie, že nie je v konflikte záujmov podľa §23 zákona o verejnom obstarávaní, ktorý nemožno odstrániť inými účinnými opatreniami.



9. Podmienky financovania:
Financovanie bezhotovostným platobným stykom. Predmet zákazky bude financovaný z vlastných zdrojov verejného obstarávateľa. Faktúru – daňový doklad je možné vystaviť 2 x mesačne. Platby sa budú realizovať bezhotovostným stykom na základe vystavených faktúr. Faktúra bude splatná do 30 kalendárnych dní odo dňa jej doručenia.

10. Kritéria na hodnotenie ponúk:
Najnižšia celková cena s DPH.

Spôsob vyhodnocovania ponúk: Po vyhodnotení ponúk na základe kritérií na hodnotenie ponúk sa zostaví vzostupné poradie uchádzačov a vyhodnotí sa u uchádzača, ktorý sa umiestnil na prvom mieste v poradí splnenie požiadaviek na predmet zákazky a podmienok účasti. 

11. Spôsob stanovenia ceny:
A. V zmysle zákona o cenách NR SR č. 18/1996 Z. z. v znení neskorších predpisov (ďalej len „zákon o cenách“) sa považujú ceny uvedené v ponuke uchádzača za ceny maximálne, okrem prípadov, kedy môže dôjsť k jej úprave podľa bodu L tejto kapitoly Výzvy.
B. Navrhovaná cena musí byť stanovená podľa § 3 zákona o cenách.
C. Ceny budú vyjadrené v € a budú platné počas trvania záväzku.
D. Ak je uchádzač platcom dane z pridanej hodnoty (ďalej len „DPH“), navrhovanú celkovú cenu uvedie v zložení: 
D.1. navrhovaná celková cena bez DPH,
D.2. sadzba DPH a výška DPH,
D.3. navrhovaná celková cena celkom vrátane DPH.
E. Ak uchádzač nie je platiteľom DPH v Slovenskej republike, uvedie navrhovanú cenu celkom (ktorej súčasťou je aj DPH). Súčasne na túto skutočnosť v ponuke upozorní.
F. Uchádzač bude ponúkať komplexné služby na báze ”komplexnej zodpovednosti” tak, aby celková cena ponuky pokryla všetky jeho záväzky v zmysle súťažných podkladov z hľadiska dodania tovarov.
G. Pri určovaní cien jednotlivých položiek je potrebné venovať pozornosť všetkým požadovaným údajom, ako aj pokynom a záväzkom vyplývajúcim z pokynov pre uchádzačov na zhotovenie ponuky, z obchodných podmienok dodania predmetu obstarávania, ako aj z iných dokladov tvoriacich súčasť záväzku.
H. Uchádzač cenu špecifikuje na základe tabuľky druhovej skladby – špecifikácia potravín, ktorý je uvedený v prílohe č. 1 tejto Výzvy a to tak, že ocení jednotlivé položky. Uchádzač musí v cene tovarov uviesť pre každú požadovanú položku jednotku, počet jednotiek a jednotkovú cenu. Celková cena je daná súčinom počtu jednotiek a jednotkovej ceny a množstva uvedeného v druhovej skladbe – špecifikácia potravín, ktorý je uvedený v prílohe č. 1 tejto Výzvy. Spôsob určenia ceny musí byť zrozumiteľný, jasný a bez matematických chýb.
I. Uchádzač musí vyplniť predloženú tabuľku druhovej skladby – špecifikácia potravín, ktorý je uvedený v prílohe č. 1 tejto Výzvy v plnom rozsahu. Neuvedenie niektorej z položiek vrátane ceny alebo uvedenie iného rozsahu množstva položky bude považované za nesplnenie požiadavky verejného obstarávateľa a takáto ponuka bude zo zadávania zákazky vylúčená.
J. Návrh ceny musí byť v členení: 
· Cena bez DPH
· Základ DPH
· Sadzba DPH
· DPH
· Celková cena vrátane DPH.
K. Cenu stanoví uchádzač na základe ocenenej tabuľky druhovej skladby – špecifikácia potravín, ktorý bude súčasťou ponuky uchádzača.
L. Do ceny predmetu zákazky počas platnosti záväzku bude prípustné premietnuť: 
· zmenu sadzby DPH a iných administratívnych opatrení štátu,
· nevykonania niektorých prác, resp. činnosti uvedených v ocenenom výkaze položiek zo strany poskytovateľa, ak sa tieto ukážu v priebehu plnenia záväzku ako nepotrebné,
M. V prípade, že uchádzač zistí nedostatky výkazu výmer v etape spracovania ponuky, je povinný na to verejného obstarávateľa písomne upozorniť a požiadať o vysvetlenie.
N. Kalkulácia nákladov rozpočtu dodania tovarov bude ďalej obsahovať všetky náklady spojené s dodaním tovaru ako napr. aj náklady na dovoz, odvoz vrátane poplatku, telefón, spracovanie dokumentácie ak to bude potrebné, náklady na spotrebu elektrickej energie, PHL a vody, kompletačná činnosť, skúšky a merania kontroly kvality a pod.
Rozpočet – cenu rozpísanú podľa tabuľky druhovej skladby jednotlivých položiek (špecifikácie tovaru) predloží uchádzač písomnou formou.
Dodávané tovary musia mať certifikáty v zmysle platných predpisov.

12. Dôvody na zrušenie súťaže:
Verejný obstarávateľ môže zrušiť použitý postup zadávania zákazky z nasledovných dôvodov:
· nebude predložená ani jedna ponuka,
· ani jedna z predložených ponúk nebude zodpovedať určeným požiadavkám,
· ak sa zmenili okolnosti, za ktorých sa vyhlásilo toto zadávanie zákazky.

13. Ďalšie informácie verejného obstarávateľa:
A. Všetkým uchádzačom verejný obstarávateľ oznámi úspešnosť alebo neúspešnosť ich ponuky. Predpokladaná lehota na uzavretie zmluvy: do 31.08.2019.
B. Výsledkom tohto postupu zadávania zákazky bude rámcová zmluva na dodanie uvedeného predmetu zákazky (ďalej len RZ).
C. Platnosť zmluvy je stanovená podpisom oboch zmluvných strán. Zmluva nadobúda účinnosť deň nasledujúci po dni jej zverejnenia na webovom sídle verejného obstarávateľa. Túto skutočnosť oznámi verejný obstarávateľ e-mailom úspešnému uchádzačovi na adresu uvedenú v zmluve o dielo v článku I.
D. Verejný obstarávateľ požaduje, aby úspešný uchádzač ku podpisu zmluvy predložil aktuálny doklad dodávať tovar v origináli alebo overenej kópií.
E. Verejný obstarávateľ nesmie uzavrieť zmluvu s uchádzačom alebo uchádzačmi, ak majú povinnosť zapisovať sa do registra partnerov verejného sektora, ktorí nemajú v registri konečných užívateľov výhod zapísaných konečných užívateľov výhod alebo ktorých subdodávatelia, ak majú povinnosť zapisovať sa do registra partnerov verejného sektora, ktorí sú verejnému obstarávateľovi známi v čase uzavretia zmluvy, nemajú v registri konečných užívateľov výhod zapísaných konečných užívateľov výhod.
F. Povinnosť podľa bodu E. sa vzťahuje na subdodávateľa po celú dobu trvania zmluvy, ktorá je výsledkom postupu verejného obstarávania. Subdodávateľ ku podpisu zmluvy a nový subdodávateľ ku zmene subdodávateľa predloží aktuálny doklad o oprávnení dodávať tovar, uskutočňovať stavebné práce alebo poskytovať službu; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť, v origináli alebo overenej kópií.
G. V prípade zmeny subdodávateľa, ak tento subdodávateľ má povinnosť zapisovať sa do registra partnerov verejného sektora, musí byť v tomto registri partnerov verejného sektora zapísaný ku dňu zmeny subdodávateľa.
H. V prípade, ak nastane prípad že úspešný uchádzač tieto povinnosti podľa bodu F., G. alebo H., nemá, dotknuté ustanovenia nebudú súčasťou zmluvy.
I. Uchádzač je povinný rešpektovať požiadavku verejného obstarávateľa realizovať predmet zákazky tak, aby neprišlo k obmedzeniu užívania priestorov verejného obstarávateľa, resp. na skrátenie tohto obmedzenia na nevyhnutný rozsah.
Záujemcom sa odporúča vykonať obhliadku miesta realizácie predmetu zákazky a jeho okolia tak, aby si sám overil a získal všetky informácie, ktoré bude potrebovať na prípravu, spracovanie ponuky a začatie prác súvisiacich s realizáciou predmetu zákazky. Výdavky spojené s touto prehliadkou idú na ťarchu záujemcov. V prípade požiadavky záujemcu o obhliadku miesta realizácie požadovaného predmetu zákazky záujemca môže dohodnúť termín obhliadky u zodpovednej osoby na adrese: Zariadenie pre seniorov, Sídl. 1. mája č. 73, 093 01  Vranov nad Topľou, V. Ďorďovič – vedúci prevádzky ZpS, mobil:  +421 908 133 312.

Vranov nad Topľou, dňa 21.06.2019

               Mgr. Ján Kuba 
riaditeľ zariadenia pre seniorov 



Prílohy:
1 x  tabuľka potravín druhovej sklady – špecifikácie tovaru
1 X návrh na plnenie kritérii
1x návrh zmluvy
